पाएं अपने शहर की ताज़ा ख़बरें और फ्री ई-पेपरडाउनलोड करें
ब्लॉक की गोपीनाथपुर पंचायत में नलजल योजना के नाम पर 2018 से लेकर अब तक लगभग 90 लाख रुपए खर्च किए जा चुके हैं, लेकिन आज भी वहां के लोगाें काे पानी के लिए तरसना पड़ रहा है। नलजल योजना की दो बार टेस्टिंग होने के बाद भी लोगों को पानी नहीं मिल रहा है। इस नलजल योजना का काम अधूरा होने के कारण पंचायत ने आज तक अपने हैंडओवर नहीं लिया है।
2016-17 में लगभग 40 लाख रुपए की लागत से टंकी निर्माण व 40 घरों को कनेक्शन देकर ट्रायल किया गया था। कार्य अधूरा बता कर 2020 में पुनः लगभग 47 लाख रुपए स्वीकृत किए गए जिसमें 230 घरों को कनेक्शन देने का कार्य किया गया, जो भी अधूरा है। गांव के सीमा पाल मनोजित मंडल कृष्णा सरकार ने बताया नलजल योजना के तहत अभी तक दो बार ट्रायल हो चुका है, लेकिन गांव के लोगों को नियमित पानी नहीं मिल रहा है। इसके कारण गांव के लोगों को पानी के लिए परेशान होना पड़ रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn